Πολύδωρος Παπαχριστοδούλου

Ο Πολύδωρος Παπαχριστοδούλου (Σαράντα Εκκλησιές, 1882Μόσχου Κούκου - Ευαγγελίας Τσιακίρη, Η προσφορά των Θρακών εκπαιδευτικών στα γράμματα και στο Έθνος, Εταιρεία Παιδαγωγικών Επιστημών Κομοτηνής, Κομοτηνή 1997, σ. 47. ή 1884Μόσχου Κούκου - Ευαγγελίας Τσιακίρη, 1997, σ. 120. ή 1886 - 1967) ήταν Έλληνας εκπαιδευτικός, συγγραφέας και λαογράφος. Υπήρξε ιδρυτής και πρόεδρος της Εταιρείας Θρακικών Μελετών.

 Βιογραφία 
Γεννήθηκε τη δεκαετία του 1880 στις Σαράντα Εκκλησιές της Ανατολικής Θράκης και ήταν γιος ιερέα. Έμαθε τα πρώτα γράμματα στη γενέτειρά του και αργότερα φοίτησε στο Γυμνάσιο Αδριανουπόλεως και στη Ζαρίφειο Σχολή της Φιλιππούπολης. Αργότερα σπούδασε φιλολογία στο Πανεπιστήμιο Αθηνών με υποτροφία εργαζόμενος παράλληλα ως δάσκαλος. Διορίστηκε στην Ευαγγελική Σχολή Σμύρνης όπου δίδαξε για τρία χρόνια και στη συνέχεια δίδαξε φιλολογία σε σχολεία της Λάρισας, της Θεσσαλονίκης και της Αθήνας. Έπειτα υπήρξε για 26 χρόνια καθηγητής στη Σχολή Ναυτικών Δοκίμων του Πειραιά. 

Παράλληλα ασχολήθηκε με την λογοτεχνία και την λαογραφία. Εμφανίστηκε στα γράμματα το 1922 δημοσιεύοντας διηγήματα και ηθογραφίες σε λογοτεχνικά περιοδικά και εφημερίδες ενώ σημαντικό είναι το ιστορικό και λαογραφικό έργο του με επίκεντρο την περιοχή της Θράκης. Διετέλεσε μέλος του Θρακικού Κέντρου αναλαμβάνοντας από το 1928 την έκδοση του περιοδικού Θρακικά, εξέδωσε από το 1934 ως το 1966 το περιοδικό Αρχείον του Θρακικού Λαογραφικού και Γλωσσικού Θησαυρού (34 τόμοι), υπήρξε ιδρυτής και πρόεδρος της Εταιρείας Θρακικών ΜελετώνΜικρασιατικά Χρονικά, Εκδιδόμενον υπό του τμήματος Μικρασιατικών Μελετών της Ενώσεως Σμυρναίων, Αθήναι 1964, τόμος 11ος, σελ. 182. και δημοσίευσε σε βιβλία, εφημερίδες και περιοδικά περισσότερες από 300 μελέτες του με αντικείμενο την Ιστορία, τη λαογραφία, την κοινωνία και τη μουσική παράδοση της ΘράκηςΜόσχου Κούκου - Ευαγγελίας Τσιακίρη, 1997, σ. 48, 121 - 122.. Παράλληλα πραγματοποίησε επί χρόνια διαλέξεις σχετικές με τη Θράκη σε διάφορους οργανισμούς και φορείς ανά την επικράτεια καθώς και στο ραδιόφωνοΜόσχου Κούκου - Ευαγγελίας Τσιακίρη, 1997, σ. 122.. 

Για την προσφορά του και το έργο του, ο Παπαχριστοδούλου τιμήθηκε με αρκετά βραβεία στην Ελλάδα και το εξωτερικό (ΗΠΑ, Γαλλία κλπ). Παράλληλα απέσπασε τα ευμενή σχόλια προσωπικοτήτων των γραμμάτων και των τεχνών όπως οι Νικόλαος Ανδριώτης, Αντώνης Τραυλαντώνης, Σαμουέλ Μποντ-Μποβί κ.ά. Απεβίωσε το 1967 στην ΑθήναΜόσχου Κούκου - Ευαγγελίας Τσιακίρη, 1997, σ. 122-123..

 Εργογραφία (ενδεικτική) 
 Ο ελληνισμός της Θράκης (1945)
 Ο Γεώργιος Βιζυηνός ως ποιητής και διηγηματογράφος (Αθήναι, 1947)
 Οι Πομάκοι (Αθήναι, 1958)
 Η παιδεία στη Θράκη κατά τον ΙΗ΄ και ΙΘ΄ αιώνα (Αθήναι, 1960)
 Θράκες λαογράφοι του 19ου αιώνος

 Παραπομπές 

Κατηγορία:Έλληνες λαογράφοι
Κατηγορία:Έλληνες συγγραφείς του 20ού αιώνα
Κατηγορία:Έλληνες λογοτέχνες
Κατηγορία:Νεοέλληνες λογοτέχνες